Title: ประกาศกระทรวงพาณิชย์ เรื่อง หลักเกณฑ์และวิธีการจ่ายเงินสมทบเพื่อเป็นค่าใช้จ่ายของบริษัทกลางคุ้มครองผู้ประสบภัยจากรถ จำกัด  (ฉบับ Update ล่าสุด)

ประกาศกระทรวงพาณิชย์

ประกาศกระทรวงพาณิชย์
เรื่อง
หลักเกณฑ์และวิธีการจ่ายเงินสมทบเพื่อเป็นค่าใช้จ่าย
ของบริษัทกลางคุ้มครองผู้ประสบภัยจากรถ
จำกัด

อาศัยอำนาจตามความในมาตรา ๕ และมาตรา ๑๐ ทวิ
แห่งพระราชบัญญัติคุ้มครองผู้ประสบภัยจากรถ พ.ศ. ๒๕๓๕
ซึ่งแก้ไขเพิ่มเติมโดยพระราชบัญญัติคุ้มครองผู้ประสบภัยจากรถ (ฉบับที่ ๓) พ.ศ.
๒๕๔๐ รัฐมนตรีว่าการกระทรวงพาณิชย์
ประกาศหลักเกณฑ์และวิธีการจ่ายเงินสมทบเพื่อเป็นค่าใช้จ่าย
ของบริษัทกลางคุ้มครองผู้ประสบภัยจากรถ จำกัด ไว้ดังต่อไปนี้

ข้อ ๑  ในประกาศนี้
บริษัทจำกัด
หมายความว่า บริษัทตามกฎหมายว่าด้วยการประกันวินาศภัยที่ได้รับใบอนุญาตให้ประกอบกิจการประเภทประกันภัยรถ
ซึ่งเป็นผู้ถือหุ้นของบริษัทกลางคุ้มครองผู้ประสบภัยจากรถ จำกัด

ข้อ ๒[๑]  ให้บริษัทจำกัดจ่ายเงินสมทบให้แก่บริษัทกลางคุ้มครองผู้ประสบภัยจากรถจำกัด
ภายในสามสิบวันนับแต่วันสิ้นรอบสามเดือน ในอัตราร้อยละสองของเบี้ยประกันภัยที่ได้รับจากผู้เอาประกันภัยตามพระราชบัญญัติคุ้มครองผู้ประสบภัยจากรถ
พ.ศ. ๒๕๓๕

ข้อ ๓  การจ่ายเงินสมทบตามข้อ ๑
ให้บริษัทจำกัดจ่ายดังนี้
(๑) เงินสด เช็ค หรือดร๊าฟ
(๒) โอนเงินจ่ายเข้าบัญชี
บริษัทกลางคุ้มครองผู้ประสบภัยจากรถ จำกัด ที่ฝากไว้กับธนาคารพาณิชย์

ข้อ ๔ 
ในกรณีที่บริษัทจำกัดจ่ายเงินสมทบเป็นเช็คหรือดร๊าฟ
จะต้องสั่งจ่ายบริษัทกลางคุ้มครองผู้ประสบภัยจากรถ จำกัด

ข้อ ๕ 
ในกรณีที่บริษัทจำกัดส่งเงินสมทบเพื่อจ่ายให้แก่บริษัทกลางคุ้มครองผู้ประสบภัยจากรถ
จำกัด เกินจำนวนที่ต้องชำระในรอบสามเดือนใดให้บริษัทจำกัดยื่นคำร้องตามแบบที่นายทะเบียนกำหนดเพื่อขอนำเงินในส่วนที่เกินนั้นไปจ่ายเป็นเงินสมทบให้แก่บริษัทกลางคุ้มครองผู้ประสบภัยจากรถ
จำกัด ในรอบสามเดือนต่อๆ ไปได้ จนกว่าเงินในส่วนที่เกินนั้นจะหมดลง

ข้อ ๖[๒]  ประกาศนี้ ให้มีผลใช้บังคับสำหรับการจ่ายเงินสมทบรอบสามเดือนแรกคือ
เดือนตุลาคม ถึง ธันวาคม ๒๕๔๑ เป็นต้นไป

ประกาศ
ณ วันที่ ๒๕ พฤษภาคม พ.ศ. ๒๕๔๑
ไพฑูรย์  แก้วทอง
รัฐมนตรีช่วยว่าการฯ
รักษาราชการแทน
รัฐมนตรีว่าการกระทรวงพาณิชย์

ประกาศกระทรวงพาณิชย์
เรื่อง หลักเกณฑ์และวิธีการจ่ายเงินสมทบเพื่อเป็นค่าใช้จ่ายของบริษัทกลางคุ้มครองผู้ประสบภัยจากรถ
จำกัด (ฉบับที่ ๒)[๓]

ปาจรีย์/ผู้จัดทำ
๑๑
มกราคม ๒๕๕๐

[๑]
ข้อ ๒ แก้ไขเพิ่มเติมโดยประกาศกระทรวงพาณิชย์ เรื่อง
หลักเกณฑ์และวิธีการจ่ายเงินสมทบเพื่อเป็นค่าใช้จ่ายของบริษัทกลางคุ้มครองผู้ประสบภัยจากรถ
จำกัด (ฉบับที่ ๒)

[๒]
ราชกิจจานุเบกษา.เล่ม ๑๑๕/ตอนที่ ๔๗ง/หน้า ๑๘/๑๑ มิถุนายน ๒๕๔๑

[๓]
ราชกิจจานุเบกษา.เล่ม ๑๑๖/ตอนพิเศษ ๙๘ง/หน้า ๕/๑ ธันวาคม ๒๕๔๒